Stephen Andrew Gill Hough, (* 22 November 1961 – ) is 'n Britsgebore klassieke pianis, komponis en skrywer. Hy het in 2005 Australiese burgerskap aangeneem, en hou dus dubbele burgerskap (sy vader is in 1926 in Australië gebore). Hough is in Heswall (destyds in Cheshire) gebore, en word groot in Thelwall, waar hy klavierlesse begin neem op die jeugdige ouderdom van vyf. Sy vader was tot sy afsterwe op 54 jaar 'n tegniese verteenwoordiger vir die "British Steel Corporation" gewees .Hough kon reeds op 'n vroeë stadium van sy lewe omtrent honderd kinderliedjies memoriseer. Sy ouers het uiteindelik na 'n groot gekerm en geneul daartoe ingestem om 'n tweedehandse klavier teen die prys van £5 van 'n plaaslike antiekeware winkel vir die huis te koop. Hy het op die ouderdom van twaalf jaar 'n senuwee ineenstorting gehad, wat deur 'n rooftog teweeggebring is. Die gevolg was dat hy byna 'n jaar uit die skool weggebly het. Hy het by die Chetham's School of Music studeer, welke hy later as "nie 'n wonderlike plek terwyl ek daar was nie" beskryf het, en by die Koninklike Noordelike Kollege van Musiek.